রাজশাহী ওয়ারিয়র্স

রাজশাহী ওয়ারিয়র্স হলো একটি বাংলাদেশী ফ্র্যাঞ্চাইজি টুয়েন্টি২০ ক্রিকেট দল। এটি বাংলাদেশের রাজশাহী ভিত্তিক একটি ক্রিকেট দল, যা টুয়েন্টি২০ ফ্র্যাঞ্চাইজি ক্রিকেট প্রতিযোগিতা  বাংলাদেশ প্রিমিয়ার লিগে প্রতিযোগিতা করে।

ফ্র্যঞ্চাইজিটি বিপিএল-এর ২০২০ মৌসুমে রাজশাহী রয়্যালস নামে তাদের প্রথম ও একমাত্র শিরোপা অর্জন করেছিল। ২০২৪ সালে দলটি ভ্যালেন্টাইন গ্রুপ দ্বারা অধিগ্রহণ করা হয় এবং ২০২৫ বাংলাদেশ প্রিমিয়ার লিগ থেকে কুমিল্লা ভিক্টোরিয়ান্সের প্রস্থানের পর দলটির নাম দুর্বার রাজশাহী রাখা হয়।

ইতিহাস
বিপিএল-এর প্রথম আসরে ফ্র্যাঞ্চাইজিটি দুরন্ত রাজশাহী নামে অংশগ্রহণ করে। বাংলাদেশ অ্যাসোসিয়েশন অব সফটওয়্যার অ্যান্ড ইনফরমেশন সার্ভিসেসের (বেসিস) এর সাবেক সভাপতি শামীম আহসান বাংলাদেশ প্রিমিয়ার লিগের (বিপিএল) তৃতীয় আসরে রাজশাহী দলের মালিকানা ক্রয় করেন। সেপ্টেম্বর ২০১৬ সালে ম্যাঙ্গো এন্টারটেইনমেন্ট নামের একটি প্রতিষ্ঠান বাংলাদেশ ক্রিকেট বোর্ডের (বিসিবি) কাছে রাজশাহীর ফ্র্যাঞ্চাইজির মালিকানার জন্য আবেদন করে। রাজশাহী কিংস ফ্র্যাঞ্চাইজির সাথে তৎকালীন পররাষ্ট্র প্রতিমন্ত্রী শাহরিয়ার আলম যুক্ত থাকার কথা স্বীকার করেছিলেন।

 ২০১২ বিপিএল 
২০১২ বিপিএলে পরাজয় দিয়ে শুরু করে দুরন্ত রাজশাহী। ১০ ফেব্রুয়ারি বিপিএলের প্রথম খেলায় চিটাগাং কিংসের দেওয়া ২০৭ রানের টর্গেট তাড়া করতে নেমে ১৯.৫ ওভারে ১৫৩ রানে গুটিয়ে যায় রাজশাহীর ইনিংস। ১১ ফেব্রুয়ারি, বিপিএলে দ্বিতীয় খেলায় বরিশাল বার্নার্সের বিপক্ষে ২২ রানে হেরে যায় রাজশাহী। তৃতীয় খেলা থেকে জয়ের ধারায় ফেরে রাজশাহী। ১৪ ফেব্রুয়ারি সিলেট রয়্যালসের বিপক্ষে ১৬ রানে জয় লাভ করে তারা। এরপর খুলনা, ঢাকা, চিটাগাং এবং বরিশালের বিপক্ষে টানা পাঁচ খেলায় জয় লাভ করে রাজশাহী। ২৪ ফেব্রুয়ারি, সিলেটের বিপক্ষে ৯ উইকেটে পরাজয়, ২৬ ফেব্রুয়ারি, খুলনার বিপক্ষে ৮ উইকেটের জয় এবং ২৭ ফেব্রুয়ারি, ঢাকার বিপক্ষে ৩ উইকেটের জয় দিয়ে পয়েন্ট টেবিলে শীর্ষস্থান নিয়ে ১ম পর্ব শেষ করে রাজশাহী। সেমি ফাইনালে বরিশাল বার্নার্সকে ১৮৫ রানের টার্গেট দিয়েও আহমেদ শেহজাদের অপরাজিত ১১৩ রানের ইনিংসে ৮ উইকেটে পরাজিত হয় রাজশাহী। এতে করে প্রতিযোগিতা থেকে বিদায় নিতে হয় তাদের।

বর্তমান দল
নামজাতীয়তাব্যাটিং স্টাইলবোলিং স্টাইলমন্তব্যব্যাটসম্যাননাজমুল হোসেন শান্তবাঁহাতিডানহাতি অফ স্পিনঅধিনায়কতানজিদ হাসানবাঁহাতিপাথুম নিসাঙ্কাডানহাতিবিদেশিসাহিবজাদা ফারহানডানহাতিবিদেশিইয়াসির আলীডানহাতিউইকেটরক্ষকমুশফিকুর রহিমডানহাতিআকবর আলীডানহাতিশাখির হোসেনডানহাতিঅলরাউন্ডারজিসান আলমডানহাতিডানহাতি অফ স্পিনএস এম মেহেরোববাঁহাতিডানহাতি অফ স্পিনমোহাম্মদ নওয়াজবাঁহাতিধীরগতির বাঁহাতি স্পিনবিদেশিদুশান হেমন্তডানহাতিডানহাতি লেগ স্পিনবিদেশিহুসাইন তালাতবাঁহাতিডানহাতি মিডিয়াম ফাস্টবিদেশিজাহানদাদ খানবাঁহাতিবাঁহাতি মিডিয়াম ফাস্টবিদেশিজিমি নিশামবাঁহাতিডানহাতি মিডিয়াম ফাস্টবিদেশিওয়াসি সিদ্দিকিবাঁহাতিডানহাতি লেগ স্পিনস্পিন বোলারহাসান মুরাদডানহাতিধীরগতির বাঁহাতি স্পিনমুহাম্মদ রুবেলডানহাতিডানহাতি অফ স্পিনসন্দীপ লামিচানেডানহাতিডানহাতি লেগ স্পিনবিদেশিপেস বোলারবিনুরা ফার্নান্দোডানহাতিবাঁহাতি মিডিয়াম ফাস্টবিদেশিতানজিম হাসান সাকিবডানহাতিডানহাতি মিডিয়াম ফাস্টরিপন মন্ডলডানহাতিডানহাতি মিডিয়াম ফাস্টআব্দুল গাফফার সাকলাইনডানহাতিডানহাতি মিডিয়াম ফাস্টরবিউল হকডানহাতিডানহাতি মিডিয়াম ফাস্ট

 অর্জন 
 ২০১৬ সালে বিপিএল এর চতুর্থ আসরে তারা রানার-আপ হয়।
 ২০১৯-২০ মৌসুমে বিপিএল এর সপ্তম আসরে তারা চ্যাম্পিয়ন হয়।

 তথ্যসূত্র 

বহিঃসংযোগ





বিষয়শ্রেণী:বাংলাদেশ প্রিমিয়ার লিগের দলসমূহ
বিষয়শ্রেণী:বাংলাদেশের ক্রীড়া ক্লাব
বিষয়শ্রেণী:বাংলাদেশের ক্রীড়া দল
বিষয়শ্রেণী:২০২৪-এর অধিগ্রহণ ও একত্রীকরণ